Anubis, en a mitolochía echipciana, yera o dios d'a muerte, fillo d'Osiris y Neftis. Seguntes as versions, yera representato como un chacal con capeza d'hombre u como un hombre con capeza de chacal (u tamién de can); a capeza ye a sobén negra porque o negro ye o color d'a vida en l'Antigo Echipto, por a color d'o limo que con as creixidas d'o río Nilo fertilizaba os campos d'arredol. Chunto con Horus, yera encargato de pesar as almas d'os muertos ta dimpués portar-los ta Osiris. Teneba tamién o poder de resucitar a os muertos.